OpenLLM-France/wikimedia huggingface dataset:
# Han Xu

Han Xu (xinès tradicional: 韓旭, xinès simplificat: 韩旭, pinyin: Hán xù; Shijiazhuang, 31 d'octubre de 1999) és una jugadora de bàsquet xinesa. Xu va ser seleccionada a la segona ronda (14 posició) pel Liberty al Draft de la WNBA del 2019. Ha representat la Xina al Campionat del Món Femení FIBA Sub-17 de 2016, a la Copa del Món de Bàsquet Femení FIBA Sub-19 2017 i a la Copa del Món de Bàsquet Femení FIBA 2018.

## Carrera

Han va ser seleccionada pels New York Liberty en catorzena posició al draft de la WNBA del 2019. Era la jugadora més jove del draft.
En la temporada de debutant, va ser la jugadora més alta de la lliga i la segona jugadora més alta de la història de la lliga. Va ser comparada amb el seu compatriota i jugador de bàsquet xinés Yao Ming.
El maig de 2020, es va anunciar que Han deixaria la temporada 2020 de la WNBA per romandre a la Xina a causa de la pandèmia de coronavirus.

## Referències

* ↑ Eurobasket.com profile
* ↑ 2018 FIBA Women's Basketball World Cup profile
* ↑ China’s Han Xu Is WNBA’s Next International Superstar
* 1 2 «Liberty’s teenage rookie embracing pressure of Yao Ming comparisons» (en anglès). New York Post, 06-05-2019 [Consulta: 26 desembre 2019].
* ↑ «Han Xu, la nueva Yao Ming». Diari As, 08-02-2020. [Consulta: 15 gener 2022].
* ↑ «They Want Her To Be The Next Yao Ming, But What Does She Want?» (en anglès americà). Deadspin, 13-06-2019 [Consulta: 26 desembre 2019].
* ↑ Valenzuela, Sarah. «Liberty players to stay abroad, forgo any kind of 2020 season amid coronavirus pandemic». nydailynews.com. [Consulta: 2 juny 2020].
* ↑ Magliocchetti, Geoff. «New York Liberty Make Roster Moves As WNBA Cutdowns Commence» (en anglès americà). Elite Sports NY, 26-05-2020. [Consulta: 2 juny 2020].
# Jeldàievka

Jeldàievka (en rus: Желдаевка) és un poble (un possiólok) de l'óblast de Vorónej, a Rússia, segons el cens del 2010 tenia 79 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Flavi Eusebi (cònsol l'any 359)

Flavi Eusebi, en llatí Flavius Eusebius, mort després de l'any 371, va ser un magistrat romà cunyat de l'emperador Constanci II.
Nascut d'una família originària de la ciutat de Tessalònica i d'origen macedoni, era fill de Flavi Eusebi, cònsol l'any 347. Probablement per influència de la seva germana Eusèbia, l'esposa de Constanci II, Eusebi va ser nomenat governador de la província de Mísia el 355. El seu govern va ser considerat molt eficient i millor que el dels seus predecessors.
Un cop finalitzat el seu mandat, va anar a Antioquia de l'Orontes on se li va comunicar el seu nomenament com a governador de la Regió de Bitínia, càrrec que va ocupar el 355. Va ser cònsol amb el seu germà Flavi Hipaci el 359.
Finalment, va tornar a Antioquia, on el 371 va ser acusat de majestas i jutjat, durant el regnat de l'emperador Valent. Tot i que va ser declarat culpable, multat i exiliat, l'emperador el va fer tornar del seu exili i li va restaurar la seva riquesa i posició.
Era cristià. El mestre de retòrica Libani l'admirava, i el va descriure com un excel·lent orador. En algun moment va ser elevat al rang de Patrici per l'emperador.

## Referències

* 1 2 3 Martindale, J.R. (et al.). The prosopography of the later Roman empire. Vol. 1 A.D. 260-395. Cambridge: Cambridge Univ. Press, 2006, p. 307-308. ISBN 9780521072335.
* 1 2 Petit, Paul. Les fonctionnaires dans l'œuvre de Libanius: analyse prosopographique. Besançon: Université de Besançon, 1994, p. 98. ISBN 9782251605418.
# Economia de Bolívia

Bolívia és un dels més pobres i menys desenvolupats països d'Amèrica Llatina. Després d'una desastrosa crisi econòmica en el començament dels anys 1980, van ser fetes reformes econòmiques que van incentivar la inversió privada, van estimular el creixement econòmic i van disminuir la pobresa durant els anys 1990.
El període 2003-2005 va ser caracteritzat per inestabilitat política, tensions racials, i violentes protestes contra plans econòmics - després abandonats - d'exportar les grans reserves de gas natural recentment descobertes als grans mercats de l'hemisferi nord. El 2005 el govern va aprovar una controvertida llei d'hidrocarburs que va augmentar significativament els royalties i va exigir que les empreses estrangeres, que operaven sota contractes de risc, lliuressin la seva producció a la companyia estatal a un preu fixat. Els alts preus dels hidrocarburs van produir un superàvit fiscal el 2008, però la recessió global el 2009 va reduir el creixement.

## Referències

* 1 2 CIA. «The World Factbook». Arxivat de l'original el 2018-12-25. [Consulta: 19 maig 2014].

## Enllaços externs

* Economia de Bolívia
# Consenti

Consenti és el nom dels següents personatges:
* Publi Consenti, escriptor romà
* Consenti (escriptor), escriptor i lector romà
# Clancy

Clancy és una concentració de població designada pel cens dels Estats Units a l'estat de Montana. Segons el cens del 2000 tenia 1.406 habitants.

## Demografia

Segons el cens del 2000, Clancy tenia 1.406 habitants, 540 habitatges, i 428 famílies. La densitat de població era de 15,2 habitants per km².
Dels 540 habitatges en un 36,7% hi vivien nens de menys de 18 anys, en un 70,4% hi vivien parelles casades, en un 6,1% dones solteres, i en un 20,6% no eren unitats familiars. En el 15,7% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 2,93.
Per edats la població es repartia de la següent manera: un 26,3% tenia menys de 18 anys, un 5,2% entre 18 i 24, un 26,3% entre 25 i 44, un 34,4% de 45 a 60 i un 7,8% 65 anys o més.
L'edat mediana era de 42 anys. Per cada 100 dones de 18 o més anys hi havia 103,5 homes.
La renda mediana per habitatge era de 52.938 $ i la renda mediana per família de 59.766 $. Els homes tenien una renda mediana de 38.750 $ mentre que les dones 24.091 $. La renda per capita de la població era de 23.492 $. Aproximadament el 2% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clancy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Clancy». American Fact Finder. Oficina del Cens dels Estats Units, 12-01-2010.
# Guillem IX

Guillem IX és el nom dels següents personatges:
* Guillem IX d'Aquitània (1071 - 1126), trobador en llengua occitana, duc d'Aquitània, duc de Gascunya (Guillem IV) comte de Poitiers (Guillem VII)
* Guillem IX d'Alvèrnia (1130 – 1182), comte d'Alvèrnia
* Guillem IX de Poitiers (1153 – 1156), comte de Poitiers
* Guillem IX (delfí d'Alvèrnia) (c. 1175 - 1240) delfí d'Alvèrnia, comte de Clarmont (Guillem II)
* Guillem IX de Montpeller (c. 1190 - d. 1204), senyor de Montpeller
* Guillem IX de Montferrat (1486 – 1518), marquès de Montferrat
* Guillem IX de Jülich o Guillem IV de Jülich-Clèveris-Berg (1516 - 1592), duc de Gueldre, Clèveris, Jülich i Berg; i comte de Zutphen, la Mark i Ravensberg
* Guillem IX de Hessen-Kassel o Guillem I (elector de Hessen) (1743 – 1821), landgravi de Hessen-Kassel i posteriorment elector de Hessen
# Han Zheng

Han Zheng (en xinès tradicional: 韓正; en xinès simplificat: 韩正; en pinyin: Hán Zhèng )(Xangai 1954) polític xinès, un dels set membres del Comitè Permanent del Politburó del Partit Comunista de la Xina (2017-). Un dels quatre viceprimers ministres del Govern xinès (19.3.2018). A partir del 10 de març de 2023 Vicepresident de la República Popular Xinesa.

## Biografia

Han Zheng va néixer l'abril de 1954 a Xangai, en una família originaria de la ciutat de Cixi a la província de Zhejiang al sud-est de la Xina. Durant la Revolució Cultural (1972.1975) va ser un dels joves enviats a una granja col·lectiva de Chongming.
Entre 1975 i 1980 va ser secretari adjunt de la Lliga Juvenil Comunista Xinesa.
Les primeres experiències laborals les va desenvolupar en una empresa d'instal·lació d'ascensors a Xuhui (Xangai) en el departament de subministrament i màrqueting i com a administratiu en la "Xangai Chemical Equipment Industry Co. Ltd" (1980-82)
Va estudiar a la Universitat Fudan de Xangai (1983-1985), a la Universitat Normal de la Xina Oriental (1985-87) on posteriorment es va graduar en economia política i relacions internacionals (1994-96).
Va ingressar al Partit Comunista Xinès l'any 1979. Políticament ha estat vinculat a l'expresident Jiang Zemin i se'l considera membre del "Grup de Xangai".

## Càrrecs ocupats

Des de 1980 la seva carrera política la va desenvolupar a Xangai on ha ocupat diferents llocs de responsabilitat, inicialment en càrrecs del Partit a l'Oficina de la Indústria Química (1982-86), a l'escola Tècnica Superior d'Enginyeria Química (1986-87), a la fàbrica de sabates de goma (1987-88) i a la planta de cautxú Dazhonghua (1988-90). Posteriorment va ser Secretari Adjunt del Govern Popular Municipal, cap del districte de Luwan, vicealcalde (1998) fins a ser nomenat l'alcalde l'any 2003, quan tenia 48 anys el que va significar ser l'alcalde més jove de la història de la ciutat, càrrec que va ocupar fins al 2012.
Des del 19è Congrés Nacional del Partit comunista de la Xina (octubre de 2017) és un dels set membres del Comitè Permanent del Politburó. Anteriorment va ser membre del Comitè Central (17è i 18è Congrés).

## Referències

* ↑ «Meet Han Zheng, the man just appointed China’s new vice-president» (en anglès), 10-03-2023. [Consulta: 26 març 2023].
* 1 2 Cheng, Li. «brookings.com Han Zheng. Born 1954» (en anglès). [Consulta: novembre 2017].
* 1 2 3 «Han Zheng» (en anglès). [Consulta: novembre 2017].
* ↑ «China's leadership reshuffle 2017.» (en anglès), 22-10-2017. [Consulta: novembre 2017].
* ↑ «Han Zheng, miembro del Comité Permanente del Buró Político del Comité Central del PCCh.» (en castellà), 26-10-2017. [Consulta: novembre 2017].
* ↑ Stevens, Andrew. «Han Zheng Mayor of Shanghai» (en anglès). [Consulta: novembre 2017].
# Jelebu

Jelebu (xinès: 日叻务; pinyin: Rì Lè Wù) és un dels estats que formen la federació de Negeri Sembilan, i un districte administratiu, el més gran de l'estat de Negeri Sembilan. La capital és Kampong Jelebu però el lloc principal fou Titi, amb una mina important, on hi ha el modern poble de Titi, i prop de l'altra mina important: Sungai Muntoh. El territori és boscós en general i a la part sud-oest hi ha la zona més seca de tota Malàisia, però hi ha riques mines sobretot d'estany.

## Història

Jelebu era una senyoria local quan el 1757 el senyor va agafar el títol de sultà. El 1773 hi va arribar el raja Melewar dels minangkabau que va ocupar part del país. Quan es va establir a Sri Menanti va deixar un governador (Yang di-Pertuan Muda Jelebu) a la zona controlada de Jelebu que va subsistir fins al 1884. El sobirà local va agafar el títol de Undang Luak Jelebu i a la meitat del segle va ingressar a la federació de Sri Menanti. Milers de xinesos van morir a les mines abans del domini britànic. El 1883 els britànics van declarar el protectorat i el sobirà de Sri Menanti va haver de renunciar a l'administració de la seva part (1884). Durant dos anys però va restar lligar a Sri Menanti fins que el 1886 el protectorat es va fer efectiu. L'1 de gener de 1895 els britànics el van retornar a la federació de Sri Menanti anomenada Negeri Sembilan (Nou Estats). Ocupar pels japonesos el 1942, l'explotació massiva de les mines va causar prop de cinc mil morts en tres anys

## Undang Luak Jelebu

* Datuk Moyang Saleh, sultà 1757-?
* Datuk Bukor
* Datuk Bakul
* Datuk Yunus
* Datuk Lob, final del segle xviii i començament del XIX
* Datuk Durama ?-vers 1820
* Datuk Penghulu Rangga Ali Tua Tuk Gila "Durongga"
* Datuk Pandak
* Datuk Mahmud (Kulup Tunggal)
* Datuk Ibrahim ?-vers 1883
* Datuk Saiyid Ali vers 1883-1902
* Datuk Abdullah ibni Panglima Muda 1902 - 1945
* Datuk Shamaruddin ibni Abdul Rahman 1945 - 1962
* Datuk Othman ibni Baginda 1962 - 1966
* Datuk Abu Bakar 1966 - 1979
* Datuk Musa bin Wahab 1980 -

## Yang di-Pertuan Muda Jelebu

* Tengku Ahmad Shah bin Singkul vers 1820-?
* Tengku Jaya bin Sabun ? vers 1872
* Tengku Etet bin Jaya 1872-1875
* Tengku Abdullah bin Radin 1875-1884
* Tengku Nambul bin Abdullah 1884-1886

## Collectors britànics dependents del resident a Sungai Ujong

* Edward Peregrine Gueritz 1885-1890
* Arthur Louis Keyser 1890-1897

## Referències

* Governants de Jelebu
# Fjernsynsteatret

Fjernsynsteatret era un departament de la Norsk Rikskringkasting (NRK) que produïa obres de teatre per a la televisió. Es va obrir el 1960 (després d'aproximadament un any d'explotació experimental) i va funcionar fins al 1990, quan va tenir lloc una important reorganització de l'NRK.
El seu primer director va ser Arild Brinchmann, que va dirigir el teatre des dels seus inicis fins a 1967. Els directors posteriors van ser Tore Breda Thoresen de 1967 a 1980, i Magne Bleness de 1980 a 1990.
La primera producció de Fjernsynsteatret va ser una obra de Peter Brook, projectada el 8 d'abril de 1959. Els primers anys el teatre desenvolupava entre vint i vint-i-cinc muntatges anuals, i les representacions s'emetien directament. Els desenvolupaments posteriors van veure una fusió entre el teatre i el cinema, les produccions es van fer més cares i el nombre de produccions va disminuir significativament.
El teatre va ser substituït per NRK Drama el 1990.

## Referències

* 1 2 3 4 5 Larsen, Svend Erik Løken. «Fjernsynsteatret». A: Store norske leksikon (en noruec). Oslo: Kunnskapsforlaget, 2007 [Consulta: 19 abril 2009].
* ↑ «Arild Brinchmann». A: Store norske leksikon (en noruec). Oslo: Kunnskapsforlaget, 2007 [Consulta: 19 abril 2009].
* ↑ «Tore Breda Thoresen». A: Store norske leksikon (en noruec). Oslo: Kunnskapsforlaget, 2007 [Consulta: 19 abril 2009].
* ↑ «Magne Bleness». A: Store norske leksikon (en noruec). Oslo: Kunnskapsforlaget, 2007 [Consulta: 19 abril 2009].
# Edicións Xerais de Galicia

Edicións Xerais de Galicia, S.A. és una empresa editorial galega, amb seu al carrer dr. Marañón de Vigo. Ded de 1988 pertany al grup empresarial Anaya, integrat el 2004 al Grup Lagardère.

## Història

Fundada el 1979 a Vigo per Xulián Maure Rivas i Germán Sánchez Ruipérez, forma part del Grup Anaya des de 1988, any en què nasqué aquest grup editorial, que des de gener de 2004 està integrat en el Grup Lagardère.
Publica fonamentalment llibres en gallec, de tots els gèneres literaris, així com llibre de text i de divulgació. Publicà dos diccionaris que es troben entre els més difosos de la llengua gallega, marcant duna fita en la difusió de la lexicografia general: el Dicionario Xerais da Lingua (de coberta taronja), amb algunes etimologies i pronunciacions i amb el qual van estudiar generacions senceres de gallecs, i el Gran Dicionario Xerais da Lingua del 2000, amb 2.027 pàgines i de caràcter inclusiu, encara que també discrimina les prescripcions normatives (la norma anterior a la reforma normativa de 2003). Convoca anualment els Premis Xerais de novel·la, així com els Premis Merlín de literatura infantil i des de 2006 els Premis Caixa Galicia de literatura juvenil, que en 2014 passaria a ser conegut com a Premi Jules Verne.
El seu director Manuel Bragado Rodríguez, que havia substituït en el càrrec a Víctor Fernández Freixanes, va deixar el càrrec en abril de 2018. Fou substituït per Fran Alonso.
El fons editorial d'Edicións Xerais de Galícia arriba als 3.000 títols (dades d'1 de setembre de 2009), dels que 1.600 formen part del seu catàleg viu. La major part dels títols editats es van fer en gallec, però també es publicaren alguns en castellà, portuguès i anglès. Xerais edita, fonamentalment, en suport paper.

## Vegeu també

* Premi Xerais de novel·la

## Referències

* ↑ Aviso Legal e Datos de empresa Arxivat 2018-01-26 a Wayback Machine. al web de Xerais.
* ↑ Un gigante del negocio de las armas crea el tercer grupo editorial del mundo, diario ABC, 7 de febrer de 2006. Consultat el 21 d'abril de 2018 (castellà)
* ↑ 2006, o nacemento, fomentar a creación literaria para público xuvenil, na páxina web de Edicións Xerais.
* ↑ Manuel Bragado deja la dirección de la editorial Xerais tras 24 años al frente, El País, 12 d'abril de 2018
* ↑ Fran Alonso, director editorial de Xerais, la Voz de Galicia, 20 d'abril de 2018

## Enllaços externs

* Web d'Edicións Xerais de Galicia
* Bloc d'Edicións Xerais Arxivat 2012-03-19 a Wayback Machine.
* Fitxa a l'Asociación Galega de Editores Arxivat 2015-01-16 a Wayback Machine.
# Comtat de Fenis

El comtat de Fenis fou una jurisdicció dels Sacre Imperi Romanogermànic, que va pertànyer als comtes de Neuchatel.
Fenis comprenia Nidau, Strassberg i Büren i tenia per capital a Cerlier.

## Referències

* Histoire de Neuchâtel et Valangin jusqu'à l'avénement de la maison de Prusse, Frédéric-Alexandre de Chambrier, imprimerie de C. Attinger, 1840
# Clarias cataractus

Clarias cataractus és una espècie de peix de la família dels clàrids i de l'ordre dels siluriformes.

## Distribució geogràfica

Es troba a la península de Malaca.

## Referències

* ↑ FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 1989. Zoogeography of the fishes from Indochinese inland waters with an annotated check-list. Bull. Zoöl. Mus. Univ. Amsterdam 12(1):1-55.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Teugels, G.G. 1992. Clariidae, p. 468-495. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest Tom 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hajná Nová Ves

Hajná Nová Ves és un poble i municipi d'Eslovàquia que es troba a la regió de Nitra, al sud-oest del país.
La primera menció escrita de la vila es remunta al 1358.

## Referències

* ↑ «Population and housing census» (en anglès). Statistical Office of the Slovak Republic, 2011. [Consulta: 19 desembre 2021].
* ↑ «Oficialna stránka obce Hajná Nová Ves». [Consulta: 19 desembre 2021].
# Han Yu

    En aquest nom xinès, el cognom és Han.
Han Yu (en xinès tradicional 韓愈, xinès simplificat 韩愈, pinyin Hán Yù)(768-824) va ser un erudit xinès de la dinastia Tang, considerat com una de les figures més importants de la seva època, tant des del punt de vista polític com intel·lectual. Va ser un assagista i poeta molt influent, historiador i home polític. Aferrissadament antibudista, és considerat com un dels primers precursors del neoconfucianisme.

## Activitats

Va posar en marxa el Moviment per la llengua (古文 运动) amb el qual pretenia desfer-se de la prosa florida que havia prevalgut des dels Han fins als Tang per tornar a un estil més directe, més despullat. Tot i ser poeta, és més conegut pels seus assajos, sovint plens d'humor tot i el seu aspecte moral.
A nivell filosòfic va rebutjar el que considerava com influències alienes d'un budisme "estranger" i es va lamentar de la contaminació del confucianisme per aquestes mateixes influències. Considerava que aquest ensenyament, així com el taoisme, eren nocius per a la moralitat pública i que només l'ètica confuciana garantia l'estabilitat política i social.
Defensava la idea que el "veritable ensenyament" havia passat dels mítics Yao i Shun a Yu; de Yu als reis Wen i Wu i al Duc de Zhou; d'ells a Confuci i de Confuci a Menci. A partir de Menci, però, cap pensador no hauria comprès totalment aquest ensenyament. Xunzi i Yang Xiong haurien seleccionat només una part de l'ensenyament confucià, però no la part més essencial. Paradoxalment, aquesta idea de Han Yu és molt semblant al concepte budista de la transmissió esotèrica de l'ensenyament de Siddharta Gautama segons les escoles Mahayana i Chan.
En un assaig titulat El Tao original intenta introduir els conceptes fonamentals del taoisme a l'ètica confuciana; també hi demana posar fi a les accions de taoistes i budistes tot expulsant-los dels seus temples i cremant els seus llibres, desig que es faria realitat l'any 845 durant la gran onada de persecucions que van posar fi a l'edat d'or del budisme a la Xina.
Com que el budisme gaudia dels favors de la cort, finalment va ser exiliat per haver criticat en termes extremadament violents l'adoració de les relíquies del Buda. En canvi, a l'època dels Song va ser rehabilitat i considerat com el "sant patró" de la renaixença del confucianisme.

## Referències

* 1 2 3 Séan Golden, Introducció al pensament xinès, Apunts, UAB
* ↑ Kamenarovic, Ivan P.. La Chine classique. París: Belles lettres, 1999. ISBN 2-251-41011-2.
# Jardiner pitestriat

El jardiner pitestriat (Chlamydera cerviniventris) és un ocell de la família dels ptilonorrínquids (Ptilonorhynchidae).

## Hàbitat i distribució

Habita les sabanes i boscos a les terres baixes al nord-oest, centre, est, sud-est i sud de Nova Guinea, illes de l'Estret de Torres i nord-est de Queensland.

## Referències

* ↑ «Jardiner pitestriat». Cercaterm. TERMCAT, Centre de Terminologia. Rev. 20/02/2022(català)
# Edicte de Caracal·la

Es coneix com a edicte de Caracal·la o igualment Constitutio Antoniana la proclama imperial de l'any 212 promulgada per l'emperador Lucius Septimius Bassianus, Caracal·la, de la dinastia Severa. Aquest edicte va ser un dels documents amb més transcendència de la història de Roma i possiblement de l'antiguitat, ja que principalment estenia el dret de ciutadania romana a totes les persones lliures de l'imperi.
La nova llei va estendre el concepte de ciutadà romà, amb tots els seus deures i drets, a totes les persones lliures de l'Imperi Romà, amb l'excepció dels deditici, habitants de ciutats que o bé havien ofert una gran resistència a ser conquerides abans de capitular o bé no ho havien fet. Les dones dels homes lliures passaven a tenir els mateixos drets que les dels ciutadans.

## Extracte de l'edicte

| « | [...] puc manifestar el meu agraïment als déus immortals que em protegeixen [...] considero, aleshores, que puc [...] servir a la seva grandiositat [...] fent participar amb mi en el culte dels déus a tots els qui pertanyen al meu poble. Per tant, concedeixo a tots els peregrinus que estan sobre la Terra la ciutadania romana [salvaguardant els drets de les ciutats] amb l'excepció dels dediticii. És legítim que el major nombre no sols estigui sotmès a totes les càrregues, sinó que també estigui associat a la meva victòria. Aquest edicte serà [...] la sobirania del poble romà. | » |
| — Cèsar Marc Aureli Sever Antoní August |||
Aquest edicte no va tenir gaire bona acollida per part de les classes altes de Roma, com explica l'historiador Cassi Dió.

## Referències

* ↑ Cecchet, Lucia (et al.) (eds.). Citizens in the Graeco-Roman world : aspects of citizenship from the archaic period to AD 212. Leiden: Brill, 2017, p. 200-203. ISBN 9789004346680.
* ↑ Dió Cassi. Historia romana (Ῥωμαικὴ ἱστορία), Llibre 78, cap. 9